Marree Man

Marree Man er en nyere australsk geoglyf som ble oppdaget fra luften 26. juni 1998. Den avbilder en aboriginsk mann som jakter med en bumerang eller kastepinne. Figuren er 2,7 km lang, med en omkrets på 15–28 km. Geoglyfen finnes på et platå ved Finnis Springs, seksti kilometer vest for samfunnet Marree i det sentrale Sør-Australia. Basert på satellittbilder vet man at den er laget mellom 27. mai og 12. juni 1998. Hvem som har laget denne kjempestore figuren er innhyllet i mystikk, ettersom ikke et eneste vitne har stått frem for å fortelle om hvem som har laget den. Man mener Marree Man ble laget ved å fjerne det øverste jordlaget med en bulldoser, styrt med GPS-teknologi, for å skape kontrast mellom den lyse undergrunnen og den mørkere overflaten. Ekstern lenke Se den i Google Maps: Referanser